b'\n_START_ARTICLE_\nSledovi mol\xc4\x8de\xc4\x8dih\n_START_SECTION_\nZgodba\n_START_PARAGRAPH_\nMatej Dan, po\xc5\xa1ten kriminalist, dobi odgovorno nalogo razre\xc5\xa1iti primer \xc4\x8crni O, ki na prvi pogled deluje nedol\xc5\xbeno in lahko. Na\xc4\x8delnik Kos je prepri\xc4\x8dan, da bo Matej nalogo opravil kot se spodobi, vendar se primer zavle\xc4\x8de, saj ga pot popelje v svet skrivnostne dru\xc5\xbebe ki je nenavadno povezana, a hkrati tuja. Nesre\xc4\x8da, ki se je zgodila na Kamne\xc5\xa1ki ridi, postane njegova no\xc4\x8dna mora, prave nevarnosti pa se zave \xc5\xa1ele, ko njegovega partnerja rani eden od osumljencev. Zasebnega in poslovnega \xc5\xbeivljenja ne me\xc5\xa1a, \xc4\x8deprav ga v\xc4\x8dasih misli popeljejo k njegovi izbranki Marjeti, ki te\xc5\xbeko sprejema njegov delovni \xc4\x8das. Matej se sre\xc4\x8duje z \xc5\xbee znanimi obrazi in tako za\xc4\x8dne povezovati njihove zgodbe, vendar mu osumljenci z molkom ote\xc5\xbeujejo primer. Res je, da ga izid malo preseneti, ker dvomi v to, da je za prometno nesre\xc4\x8do na Kamne\xc5\xa1ki ridi kriv mladi Sitar, ki je v dru\xc5\xbebi najmanj izku\xc5\xa1en in na videz nedol\xc5\xbeen. Matej meni, da Sitar nekoga \xc5\xa1\xc4\x8diti, a ga vseeno prepusti zasli\xc5\xa1anju, sam pa se odpravi domov, kjer ga \xc4\x8daka Marjeta.\n_START_SECTION_\nKritike, literarna zgodovina\n_START_PARAGRAPH_\n\xc2\xbbJunaki v romanu ostanejo neizraziti, \xc4\x8deprav jih avtor naravnost surovo sili k akciji. Njihovo na videz vsakdanje \xc5\xbeivljenje prepleta avtor z nekimi zapletenimi kombinacijami, da imamo ves \xc4\x8das vtis, kakor da se pred nami razvija tipi\xc4\x8dna kriminalka.\xc2\xab\xc2\xa0(Snoj 1970: 221)_NEWLINE_\xc2\xbbTri razvojne niti so, ki ho\xc4\x8dejo biti ena sama. Posre\xc4\x8di se le ljubezenska zgodba ter portret godrnjave Jule.\xc2\xab\xc2\xa0(Snoj 1970: 221)_NEWLINE_\xc2\xbbV knjigi je potem \xc5\xa1e en roman, z naslovom No\xc4\x8dni vlak, govori o na\xc5\xa1ih delavnih izseljencih v Nem\xc4\x8diji, a ni ni\xc4\x8d bolj\xc5\xa1i.\xc2\xab\xc2\xa0(Snoj 1970: 222)_NEWLINE_\xc2\xbbTako v novelisti\xc4\x8dni zbirki Dobrijska balada (1967), kot v romanih Bog ljubezni (1968), Sledovi mol\xc4\x8de\xc4\x8dih (1970) in Noro \xc5\xbeivljenje (1972) pisatelj pripoveduje o sodobnem \xc5\xbeivljenju v majhnem kraju, kjer se ljudje razhajajo in umikajo drug drugemu, a so prisiljeni bivati med silnicami svojih sanj in dosegljivo danostjo. Suhodol\xc4\x8dan zapi\xc5\xa1e:\xc2\xa0\xc2\xbbRad bi poznal tistega, ki bi mi lahko zarisal mejo med sanjami in resni\xc4\x8dnostjo.\xc2\xab\xc2\xa0(Glu\xc5\xa1i\xc4\x8d 1996: 182)'